শশীকলা শ্রীবর্ধনে
হেত্তিমুলা আপুহামিলাগে শশীকলা দেদুনু শ্রীবর্ধনে (সিংহলি: ශෂිකලා සිරිවර්ධන; জন্ম: ১৪ ফেব্রুয়ারি, ১৯৮৫) কলম্বোয় জন্মগ্রহণকারী শ্রীলঙ্কান মহিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী তিনি। বর্তমানে তিনি শ্রীলঙ্কা দলের অধিনায়কের দায়িত্ব পালন করেছেন শশীকলা শ্রীবর্ধনে। ক্রিকেট বোদ্ধাদের মতে, শ্রীলঙ্কা ক্রিকেটের ইতিহাসে তিনি সর্বশ্রেষ্ঠ মহিলা ক্রিকেটার।